Diari Oficial de la Generalitat Valenciana


Sumari del DOGV 1420, del 12-11-1990 (1990/819353)

RESOLUCIÓ de 14 de setembre de 1990, de la Conselleria de Cultura, Educació i Ciència, per la qual es convoca un curs d'especialització tecnològica-didàctica en l'àrea de Tecnologia, dirigit a centres públics i centres privats concertats i al professorat de nivells no universitaris que ha d'impartir aquesta àrea en Ensenyament Secundari Obligatori.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1420

Data del DOGV
:   12-11-1990

Secció del DOGV
:   ALTRES DISPOSICIONS

Número del document
:   1990/819353


Data del document
:   14-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 14 de setembre de 1990, de la Conselleria de Cultura, Educació i Ciència, per la qual es convoca un curs d'especialització tecnològico-didàctica en l'àrea de Tecnologia, dirigit a centres públics i centres privats concertats i al professorat de nivells no universitaris que ha d'impartir aquesta àrea en Ensenyament Secundari Obligatori.  
La introducció en la futura Educació Secundària Obligatòria d'una àrea totalment nova denominada Tecnologia, considerada de coneixement obligatori, es concreta en un Disseny Curricular Base que defineix la tecnologia com el conjunt de processos d'invenció, fabricació i ús dels objectes que es creen amb aquest fi, els objectes mateixos i el coneixement que es posa en joc en tot això.  
L?àrea està organitzada entorn d'uns components - social i històric, expressió gràfica, científico- tècnic, tècnic i metodològic- que estan presents en qualsevol activitat tècnica i que configuren el referent disciplinari de l?àrea, per ser denominadors comuns de totes les tecnologies específiques.  
Tenint en compte les característiques de la nova àrea, resulta imprescindible establir el perfil d'un nou professorat de Tecnologia que ha de ser un especialista amb amplis coneixements teòrics dels diferents camps tecnològics, amb un domini de certes tècniques bàsiques de treball de taller, capacitats pedagògicament per a coordinar les diverses i simultànies activitats dels estudiants en l'aula- taller i amb una visió integral i humanística de la Tecnologia.  
El procés d'experimentació i implantació de l?àrea de Tecnologia emprés per l'Administració necessita anar acompanyat de la posada en marxa d'un programa institucional que proporcione al professorat la formació necessària que li permeta impartir l?àrea amb eficàcia, ja que cap títol dels que fins ara s'han habilitat per a l?ensenyament de les diferents tecnologies ofereix el perfil descrit.  
Per tot això i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià, resolc:  
Article primer  
Es convoca un curs de Formació Tecnològico- Didàctica en l'àrea de Tecnologia l'objecte del qual és l'especialització del professorat que ha d'impartir l'àrea d?Educació Tecnològica en Ensenyament Secundari Obligatori.  
Article segon  
Aquest curs serà sufragat a càrrec del Programa 423.10 del pressupost de l'any 1990 i de les aplicacions pressupostàries que determine el caràcter de la despesa.  
Article tercer  
S'aproven les bases per què es regeix aquesta convocatòria que s'inclouen com a Annex I en aquesta Resolució.  
DISPOSICIONS FINALS  
Primera  
Es faculten els directors generals competents per raó de matèria a dictar les disposicions que caldran per a l'aplicació d'aquesta Resolució.  
Segona  
Aquesta Resolució entrarà en vigor l?endemà de la publicació en el Diari Oficial de la Generalitat Valenciana.  
València 14 de setembre de 1990. - El Director General d'Ordenació i Innovació Educativa: Baltasar Vives i Moncho.  
ANNEX I  
Bases per què es regeix aquesta convocatòria  
Primera. Organització  
L?organització del curs correspon a la Direcció General d'Ordenació i Innovació Educativa de la Conselleria de Cultura, Educació i Ciència, per mitjà del Servei de Formació del Professorat, en coordinació amb el Programa d'Innovació i Reformes Experimentals.  
Segona. Característiques  
El curs de Formació Tecnològico- Didàctica es realitzarà a València.  
Es convoquen 30 places (25 d?oferta pública i 5 de lliure designació per l'Administració, destinades aquestes últimes a la preparació de futurs tutors del programa).  
Constarà dels períodes següents:  
Fase A:  
Intensiva de formació didàctica. Es realitzarà durant el curs escolar 90/91 i constituirà l?inici del curs de formació. Tindrà una durada de 200 hores (34 dies lectius), les classes es desenvoluparan diàriament de dilluns a divendres de 9 a 15 hores.  
Durant aquest període es facilitarà al professorat l'accés als coneixements necessaris de didàctica general i específica de l?educació tecnològica, a fi que puga dissenyar i posar en pràctica projectes d'actuació en l'aula, conjugant les diferents variables inherents a tot procés d'ensenyament- aprenentatge.  
Fase B:  
Alternada de formació disciplinaria. El desenvolupament es farà en períodes setmanals i de forma alterna durant els mesos restants del curs 1990/91. La durada prevista és de 250 hores (42 dies col·lectius). Aquesta fase té com a objecte facilitar al professorat l'accés als diferents coneixements tecnològics i tècnics que conformen els blocs temàtics de l'àrea.  
Fase C:  
D'aplicació, seguiment i formació al centre. Durant els períodes d'estada del professorat al centre de treball, es duran a terme experiències anteriorment previstes per desenvolupar i contrastar la formació adquirida en les fases anteriors amb la pràctica docent com a professor de Tecnologia.  
Per a garantir l'eficàcia de l?aplicació dels coneixements adquirits, es comptarà amb un seguiment coordinat per l'equip formador que implicarà, almenys, visites a cada centre participant i encontres generals d'intercanvi i reflexió sobre el procés de formació objecte del curs.  
Tercera. Requisits dels aspirants  
El curs va dirigit al professorat i centres d'ensenyament de València, Alacant i Castelló.  
Podrà concórrer a aquesta convocatòria el professorat d'EGB i EM que, prestant serveis en centres públics o privats concertats de la Comunitat Valenciana, siga proposat pel Consell de Direcció del seu centre i que, a més, tinga aquests requisits:  
- Estar en activitat al centre que el proposa, quan es tracte de funcionaris docents.  
- Tenir un contracte indefinit, en el cas de professors de centres privats concertats.  
- Tenir experiència docent, degudament justificada, en tecnologia en el nivell educatiu de procedència.  
Quarta. Condicions de participació  
Les condicions de participació del professorat seleccionat seran les següents:  
a) La matrícula i l?assistència als cursos serà gratuïta.  
b) En els períodes intensius de les fases A, B i C, el professorat seleccionat serà eximit de docència, i per a això la Conselleria de Cultura, Educació i Ciència nomenarà els substituts que caldran. Les despeses derivades de les substitucions del professorat seleccionat de centres privats concertats aniran a càrrec de la Direcció General de Centres i Promoció Educativa.  
c) Durant els períodes de formació que es desenvolupen fora del centre de procedència, al professorat participant el lloc de residència del qual es trobe fora del lloc on es realitzen les activitats de formació i en un radi superior a 20 Km, se li abonarà les despeses de desplaçament, valorades segons l'import dels bitllets en serveis públics del lloc de residència a la ciutat on s'impartirà el curs i viceversa. També se sufragaran les despeses d'allotjament i restauració quan s'acrediten dificultats diàries de desplaçament. El professorat que necessite viatjar en vehicle particular haurà de sol·licitar autorització prèvia al Servei de Formació del Professorat de la Direcció General d'Ordenació i Innovació Educativa perquè li siguen abonades les despeses de desplaçament.  
d) El professorat participant en aquests cursos està obligat a assistir i realitzar les activitats programades, incloses les que es puguen fer en el seu horari no lectiu.  
Cinquena. Criteris de selecció i barem  
Els aspirants seran seleccionats d'acord amb els requisits i criteris preferents que s'indiquen en el barem següent:  
a) Centres i professorat que participen en els plans experimentals de reforma educativa, justificat mitjançant un informe signat pel cap del Programa d'Innovació i Reformes Experimentals de la Conselleria de Cultura, Educació i Ciència (fins a 10 punts).  
b) Centres i professorat que participen en projectes i activitats organitzades per Centres de Professors o Centres de Recursos justificat mitjançant un informe signat pel director del CEP o el Coordinador del Centre de Recursos (fins a 5 punts).  
c) Centres i professorat que hagen participat o participen en convocatòries públiques de projectes d'innovació, investigació i/o experimentació educativa (fins a 5 punts).  
d) Centres i professorat que imparteixen l'ensenyament en valencià, justificat mitjançant un escrit signat pel director del Centre en què se certifique que el professor proposat imparteix l'ensenyament en valencià en grau de tractament total, segons el pla específic d'extensió progressiva del valencià (fins a 5 punts).  
e) Currículum dels professors proposats:  
- Expedient acadèmic (4 punts).  
- Experiència docent com a professor en l'àrea objecte de la convocatòria (1 punt per any, fins a 6 punts).  
- Participació en grups i seminaris didàctics en relació amb la matèria objecte del curs (fins a 4 punts).  
- Participació en investigacions de caràcter científic o didàctic relacionats amb la matèria objecte del curs (fins a 4 punts).  
- Publicacions de caràcter científic o didàctic relacionades amb els objectius del curs (fins a 5 punts).  
- Altres mèrits que, a parer del participant, tinguen relació amb els objectius d'aquest curs: cursos, jornades, materials, etc. (fins a 7 punts).  
Total: 55 punts  
Sisena. Avaluació  
L?avaluació global dels assistents s'expressarà en una acta en terme «d?apte» o «no apte». En aquesta avaluació es tindrà en compte fonamentalment la participació, assistència i qualitat del projecte d?actuació i de la unitat didàctica elaborats, experimentats i revisats durant el període de formació.  
Setena. Documentació  
Les sol·licituds es realitzaran mitjançant instància individual dirigida al director general d'Ordenació i Innovació Educativa, i s'hi adjuntaran els documents següents, degudament compulsats:  
1. Fotocòpia de l'acta del consell escolar per què el centre acorda participar en aquesta convocatòria, proposant el professor/a, i en què conste l'acceptació expressa de complir les condicions exigides en aquesta convocatòria.  
2. Escrit de la direcció del centre en què s'indique expressament que al professor o professora sol·licitant se li garanteix, en cas de ser seleccionat, la realització de les pràctiques en grups i cursos de 7é i 8é d'EGB, 1r. grau de FP o 1r., 2n. BUP, segons les característiques del centre i en què conste l'acord del Claustre d'adoptar les mesures horàries i organitzatives que ho facen possible.  
3. Documents justificatius dels mèrits adduïts en la instància de sol·licitud.  
4. Informe o informes signats per l'organisme competent, si fa al cas, de complir alguns dels criteris que s'estimen com a prioritaris per a participar en el programa.  
Vuitena. Termini i lloc de presentació de les sol·licituds  
El termini de presentació de sol·licituds serà de vint dies hàbils a partir de l?endemà de la publicació en el DOGV d?aquesta Resolució.  
Les sol·licituds hauran de presentar-se al Registre General de la Conselleria de Cultura, Educació i Ciència, als Serveis Territorials de Cultura i Educació o als Centres de Professors, sense perjudici del que disposa l?article 66 de la Llei de Procediment Administratiu.  
Les sol·licituds s'ajustaran obligatòriament al model d'instància que s'adjunta com a Annex II a aquesta Resolució.  
Novena. Retirada de les documentacions  
Durant el mes següent a la publicació de la Resolució definitiva, els participants podran retirar la documentació al Servei de Formació del Professorat de la Direcció General d'Ordenació i Innovació Educativa de la Conselleria de Cultura, Educació i Ciència, bé directament o mitjançant una persona autoritzada. Transcorregut aquest termini es perdrà el dret sobre aquesta.  
Deu. Comissió de selecció de les sol·licituds  
La convocatòria serà resolta per una Comissió presidida pel director general d'Ordenació i Innovació Educativa o persona en qui delegue i composta per:  
- Un representant de la Direcció General de Règim Econòmic i Personal, designat pel director general corresponent.  
- Un representant de la Direcció General de Centres, designat pel director general corresponent.  
- El cap del Servei de Formació del Professorat.  
- El cap del Programa d'Innovació i Reformes Experimentals.  
- El director del curs.  
- Un assessor tècnico- pedagògic d'un Centre de Professors relacionat amb la matèria, designat pel director general d'Ordenació i Innovació Educativa.  
- Un assessor del Programa d'Innovació i Reformes Experimentals, relacionat amb la matèria, designat pel director general d'Ordenació i Innovació Educativa.  
Actuarà com a secretari de la Comissió, amb veu, però sense vot, un funcionari de la Direcció General d'Ordenació i Innovació Educativa.  
A les reunions de la Comissió podran assistir representants dels sindicats que formen part de la Mesa Sindical Sectorial d'Educació, amb veu però sense vot.  
Onze. Exposició pública de les llistes de seleccionats i reclamacions  
La relació de seleccionats es farà pública a la Conselleria de Cultura, Educació i Ciència, als Serveis Territorials de Cultura i Educació i als Centres de Professors, i hi haurà un termini de set dies hàbils per a reclamar davant la Comissió seleccionadora.  
Les reclamacions seran trameses a la Direcció General d'Ordenació i Innovació Educativa de la Conselleria de Cultura, Educació i Ciència.  
Una vegada resoltes les reclamacions es farà pública la llista definitiva de centres i professors admesos en la convocatòria, i seguidament la Direcció General d'Ordenació i Innovació Educativa ho notificarà a aquests i n'assabentarà també els Serveis Territorials de Cultura i Educació i els Centres de Professors.  
Dotze. Expedició de diploma  
La Direcció General d'Ordenació i Innovació Educativa expedirà el corresponent diploma als professors participants que siguen considerats aptes en finalitzar el programa, i per a això tindran en compte les actes presentades pel coordinador del programa.  
Els participants considerats no aptes rebran un certificat d'assistència si aquesta ha sigut superior al 75% de les sessions.  
ANNEX II  
INSTANCIA DE SOL·LICITUD  
Cognoms Nom NRP   
que presta serveis actualment al centre de   
sol·licita que li siga concedida una plaça per a participar en el curs d?especialització tecnològico-didàctica en l?àrea de Tecnologia, convocat per la Resolució de 14 de setembre de 1990, de la Direcció General d'Ordenació i Innovació Educativa de la Conselleria de Cultura, Educació i Ciència, i aporta les dades següents:  
A) Dades del centre:  
Tipus de centre: Públic Privat concertat   
Nom del centre   
Adreça   
Localitat CP tel   
 EGB BUP FP1 FP2 Bach. Exper.  
Ens. que se imparteix   
Nombre d?alumnes   
Nombre total de professors del centre   
Nombre de grups en cada nivell   
B) Dades personals del professor:  
Adreça CP   
Localitat Tel DNI   
C) Dades professionals:  
1. Especialitat   
2. Area o assignatura que ensenya actualment   
3 Situació professional   
4. Cursos en què impartirà l'àrea de Tecnologia durant l'any escolar 1990-91   
D) Requisits que té el professor:  
a) Participació amb el centre en els plans experimentals de Reforma Educativa   
 SI NO  
Anys en què participa en l'experiència   
b) Participació amb el seu centre en projectes i activitats que organitza un CEP   
 SI NO  
Anys en què ha participat en aquests projectes   
CEP que ho certifica   
c) Participació en convocatòries públiques de projectes d'innovació, investigació i experimentació   
 SI NO  
Títols dels projectes:  
   
   
   
Anys en què ha participat en aquests projectes   
d) Participa amb el centre en la línia d'ensenyament en valencià SI NO  
Anys que ha impartit l'àrea en valencià   
E) Currículum:  
Expedient acadèmic:  
Titulació   
Especialitat   
Experiència docent com a professor en l'àrea, cicle o matèria objecte de la Convocatòria SI NO  
Anys d'experiència docent en l'àrea, cicle o matèria   
   
Participació en grups i seminaris en relació amb la matèria del curs SI NO  
Nombre de grups   
Anys de durada   
Títols dels seminaris o grups   
   
Participació en investigacions de caràcter científic o didàctic relacionades amb l'àrea, cicle o matèria objecte del curs: SI NO  
Nombre   
Títols dels projectes   
Publicacions de caràcter científic o didàctic relacionades amb la matèria:  
Nombre   
Tipus de publicació   
Títols   
   
Altres mèrits   
   
   
 , de de 1990.  
Vist i Plau Signat:  
El director del centre El professor  
DIRECCIO GENERAL D'ORDENACIO I INNOVACIO EDUCATIVA